নিষিদ্ধ ই-সিগারেটের প্রচার করায় বিপাকে অভিনেতা রণবীর কাপুর

ওয়েবডেস্ক- নিষিদ্ধ ই-সিগারেটের (BnnedECigarettes) প্রচার করায় বলিউড তারকা রণবীর কাপুরের (Actor Ranbir Kapoor) বিরুদ্ধে ব্যবস্থা গ্রহণের দাবি জাতীয় মানবাধিকার কমিশনের (National Human Rights Commission) । নেটফ্লিক্স ওয়েব সিরিজ আরিয়ান খান নির্দেশিত The Ba**ds of Bollywood নিয়ে তৈরি বিতর্কে হস্তক্ষেপ জাতীয় মানবাধিকার কমিশনের। বিধিবদ্ধ কোন সতর্কবার্তা ছাড়াই তরুণ প্রজন্মকে ই-সিগারেটের প্রতি আসক্ত করার অভিযোগ রণবীরের বিরুদ্ধে। ওটিটি প্লাটফর্মে এমন বিষয়বস্তুর বিরুদ্ধে অবিলম্বে ব্যবস্থা গ্রহণের দাবি নিয়ে তথ্য ও সম্প্রচার মন্ত্রকের সচিবকে বার্তা কমিশনের।

রণবীর কাপুর ছাড়াও ওই ওয়েব সিরিজের প্রযোজক, প্রোডাকশন সংস্থা এবং নেটফ্লিক্স-এর বিরুদ্ধে অবিলম্বে এফআইআর দায়ের করার জন্য মুম্বাইয়ের পুলিশ কমিশনারের প্রতি চিঠি কমিশনের।

মূলত ২০১৯ সালের প্রহিবিশন অফ ইলেকট্রনিক সিগারেট আইন ভঙ্গ করার অভিযোগে। ওই আইন অনুযায়ী ই-সিগারেট উৎপাদন, আমদানি বা রপ্তানি, পরিবহন, বিক্রি, বিতরণ বা বিজ্ঞাপন করা নিষিদ্ধ।

আরও পড়ুন- লাদাখে মাইনাস ১০ ডিগ্রিতে শুটিং করতে গিয়ে আহত সলমন! পিছিয়ে গেল শুটিং!

এদিকে এই প্রসঙ্গে নেটফ্লিক্স, রণবীর কাপুর বা ওই ওয়েব সিরিজের প্রযোজক সংস্থার তরফ থেকে কোন প্রতিক্রিয়া মেলেনি। যদিও প্রথমবারের অভিযোগ হলে অভিযুক্তের এক বছর কারাবাস বা এক লক্ষ টাকা জরিমানা অথবা দুটোই হতে পারে।

প্রসঙ্গত, সাত পর্বের ওই ওয়েব সিরিজে রণবীর ছাড়াও অংশ নিয়েছেন শাহরুখ খান, সলমন খান, আমির খান, রণবীর সিং এবং ইমরান হাশমি। ১৮ সেপ্টেম্বর নেটফ্লিক্সে এটির প্রিমিয়ার অনুষ্ঠিত হয়।

দেখুন আরও খবর-